**08.07.2022**

**E-pasta nosaukums:**

Par dzemdes kakla vēža skrīninga izmeklējumiem no 01.07.2022

**E-pasta teksts:**

Nacionālais veselības dienests (turpmāk tekstā – Dienests) atgādina, ka no 01.07.2022 ir ieviestas izmaiņas dzemdes kakla vēža skrīninga izmeklējumos.

Ieviestās izmaiņas paredz, ka sievietēm no 30 līdz 70 gadu vecumam dzemdes kakla vēža profilaktiskā pārbaude tiks veikta ar cilvēka papilomas vīrusa (CPV) izmeklējumu. Savukārt, sievietēm vecumā no 25-29 gadiem izmeklējums tiks veikts kā līdz šim, ar šķidruma citoloģijas metodi.

Dienests informē, ka veicot parauga paņemšanu sievietēm, kuras ir sasniegušas vismaz 30 gadu vecumu, atbilstoši izmeklējuma metodei, ir jālieto cilvēka papilomas vīrusa skrīninga testēšanas karte, arī gadījumos, ja sieviete uz profilaktisko izmeklējumu ir ieradusies ar iepriekš saņemtajai uzaicinājuma vēstulei pievienoto šķidruma citoloģijas skrīninga testēšanas karti.

Vēstules pielikumā Dienests nosūta cilvēka papilomas vīrusa skrīninga testēšanas karti un informē, ka ar saistošajiem materiāliem par šķidruma citoloģijas un cilvēka papilomas vīrusa izmeklējumiem ir iespējams iepazīties Dienesta tīmekļa vietnē www.vmnvd.gov.lv, sadaļā “Profesionāļiem”.

